हेड स्टार्ट योजना फेल, अब तक 200 करोड़ खर्च
हेड स्टार्ट योजना को शुरू हुए 15 साल बीत गए हैं। तब से अब तक कम्प्यूटर्स के रख-रखाव पर इंदौर स्थित जिला शिक्षा केन्द्र 45 करोड़ रुपए खर्च कर चुका है। इसे बाद भी एक भी स्कूल का छात्र कम्प्यूटर चलाने में एक्स्पर्ट नहीं हो पाया है। इससे जाहिर है कि राज्य शिक्षा केन्द्र के अफसरों की रुचि कम्प्यूटर और उससे संबंधित सामान खरीदने में ही थी। योजना के सही संचालन नहीं होने के बावजूद विभाग ने वर्ष 2011 में हेड स्टार्ट सेंटर्स को अपडेट कराने के नाम पर तीन-तीन कम्प्यूटर और यूपीएस भी सभी केन्द्रों में पहुंचा दिए थे। इसके बाद इनका उपयोग हो रहा है अथवा नहीं यह जानने की अफसरों ने कोशिश भी नहीं की। इतनी बड़ी रकम खर्च होने के बावजूद भी इन केंद्रों का संचालन सही ढंग से नहीं हो पा रहा है।
हर पहलू पर ध्यान
हेड स्टार्ट योजना में तकनीकी खामियों की वजह से समस्या आई थीं। आधी-अधूरी तैयारियों के साथ यह लागू हुई थी। अब हम सभी संसाधन और तकनीकी पहलुओं को पूरी तरह जांचने के बाद ही अगली योजना पर काम करेंगे। हेड स्टार्ट के बाद स्मार्ट क्लास शुरू करने के लिए हम सभी आवश्यक संसाधनों पर ध्यान दे रहे हैं।
दीपक जोशी, राज्यमंत्री, स्कूल शिक्षा
कम्प्यूटर के रख-रखाव पर ही 45 करोड़ फूंके
EXpose
hne_Deva hin_Deva hin_Deva hin_Deva mar_Deva hin_Deva eng_Latn